ลือกันให้แซด 2 ก.พ. 53
หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันอังคารที่ 2 ก.พ. 2553
2 ก.พ. 2553

หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันอังคารที่ 2 ก.พ. 2553
...ตลาดหุ้นเอเชียบวก-ลบ คละเคล้ากันไป ส่วนตลาดหุ้นไทยลงมาหนักทั้งอาทิตย์ก่อนต่อเนื่องถึงต้นสัปดาห์นี้ เปิดตลาดร่วงอีก 10 จุด แล้วค่อยๆ ตีขึ้นมาปิดเขียว 697.61 จุด เพิ่มขึ้น 1.06 จุด มูลค่าซื้อขาย 13,905 ล้านบาท ต่างชาติขายหนัก 1,212 ล้านบาท 
...ดัชนีฟื้นตัวได้ระหว่างชั่วโมง เป็นเทคนิคเคิลรีบาวด์ จากที่ลงมาเยอะเข้าเขตขายมากแล้ว (Over Sold) ส่วนวันนี้จะรีบาวด์ต่อหรือไม่ อยู่ที่เงื่อนไขตลาดหุ้นต่างประเทศเป็นใจด้วยหรือไม่ โดยเฉพาะความกังวลมาตรการจีนที่ออกมาต่อเนื่อง กดดันตลาดหุ้นเอเชียรวมทั้งหุ้นไทย
...ครอบครัวปตท. (PTT) มีแรงซื้อเข้ามา ช่วยประคองตลาดฟื้นตัวในช่วงก่อนปิดตลาด และที่หุ้นกลุ่มนี้ขึ้นได้ เพราะกลุ่มนี้มีเงินปันผลเป็นของขวัญ
...ทุนธนชาต (TCAP) ราคาพุ่งแรงสวนตลาด เก็งกำไรชนะประมูลซื้อหุ้นแบงก์นครหลวงไทย (SCIB) หลังหมดคู่แข่ง แบงก์โคเรียของเกาหลีถอนตัว 
...ส่วนโซลาร์ตรอน (SOLAR) ซู่ซ่า พ้นโทษหลุดเกณฑ์ซื้อขายเงินสด (แคชบาลานซ์) ตั้งแต่ปลายเดือนม.ค. วานนี้ ทำโชว์ขึ้นปิด 1.82 บาทบวกแรง 24 สตางค์ 
...ผู้ถือหุ้น TPROP (ไทย พร็อพเพอร์ตี้) หรือรัตนะการเคหะ (RR) เก่า ครวญกันมา ซื้อหุ้นเพิ่มทุนไปตั้งแต่ 3 ปีก่อนจนถึงปีที่แล้ว อุตส่าห์เพิ่มทุนให้ครั้งแล้วครั้งเล่า จนป่านนี้หุ้นยังไม่เข้าซื้อขาย ช้ำในกันไม่เลิก “วิทวัส วิภากุล” ผู้บริหารและ“ชายนิด โง้วศิริมณี” กรรมการ ยังไม่สามารถนำหุ้นกลับมาซื้อขายได้ หรือว่างบบัญชีมีปัญหา 
...อดีตหุ้น TPROP ตัวนี้สุดแสนเร้าใจรวย-จนในพริบตา เอาเป็นว่านักลงทุนรุ่นดึกเป็นต้องมีติดพอร์ต